450 g skaapnek
1 raap, in blokkies gesny
15 mℓ gort, geblansjeer
Geur die vleis met sout en peper en sit dit in 'n pot saam met die gort en water. Verhit dit stadig tot dit begin prut. Plaas die deksel op en kook 2 uur lank.
Na 1 uur voeg jy die groente by en proe vir sout en peper.
Wanneer die sop klaar is sny jy die vleis van die bene af, sny dit in blokkies en plaas dit terug in die pot.
Strooi die pietersielie by en bedien.
op 2/01/2013 01:31:00 pm
Sleutelwoorde: Hoofgereg , Skaap , Sop , Voorgereg Hoe om ingroeihare te verwyder - Goeie Huishouding
Hoe om ingroeihare te verwyder
Raak ontslae van ingroeihare en die pyn wat daarmee gepaardgaan!
Skeer, die mees praktiese en ekonomiese opsie wanneer dit by die verwydering van liggaamshare kom, is iets wat die meeste van ons óf gereeld óf van tyd tot tyd doen. Een van die grootste nadele van haarverwydering is die moontlikheid van ingroeihare, ŉ pynlike affêre wat kan ontsteek indien dit nie reg behandel of verwyder word nie. Hoewel ingroeihare dikwels ŉ probleem vir mense met growwer hare is, kan enigiemand dit kry wanneer hare nie reguit uitgroei nie, maar weer onder die vel ingroei. Gelukkig is dit makliker om te voorkom en te verwyder as wat baie mense dink. Volg hierdie stappe:
Dit klink dalk logies, maar gooi jou stomp lemmetjie weg en gebruik ŉ nuwe een. Stomp lemme maak dat jy ŉ paar maal oor dieselfde area moet skeer om van die hare ontslae te raak. Dit veroorsaak skawing wat weer tot ingroeihare kan lei.
Begin met ŉ afskilferingsroetine om te voorkom dat dooie velselle jou porieë verstop en irritasie veroorsaak. As jy ŉ ingroeihaar het, kan jy die area afskilfer om die betrokke haartjie na die oppervlak te help kom sodat jy van die probleem kan ontslae raak.
Hitte is goed vir die verligting van pyn en ongemak. Bedek die geaffekteerde area vir 10 minute met ŉ warm lappie om die vel te versag en jou porieë oop te maak sodat die haar makliker kan uitkom.
Gebruik ŉ skerp haartangetjie wat met alkohol gesteriliseer is. Maak seker dat daar genoeg van die haar bo die veloppervlak is om ŉ goeie houvas te kry sodat ŉ gedeelte nie agterbly nie.
Wanneer die haar verwyder is, kan jy ontsteking verlig deur ys op die area te plaas en die vel met teeboomolie of aalwyn te behandel. Dit sal jou vel streel en enige bakterieë doodmaak sodat die area kan genees.